Geograafia: Hindustani poolsaar asub Lõuna-Aasias Pakistani, Hiina ja Nepaali vahel. Sellel laiubki üks Aasia suurimaid ja võimsamaid riike India Vabariik. India põhjapiiri moodustavad maailma kõrgeimaid mäeahelikud Himaalaja ja Karakorum ning nende jalamil laiuvad orud. Lõuna pool on nii tasandikke, troopilisi vihmametsi, liivakõrbeid kui ka palmivarjulisi India ookeani randu. Taimestik ja loomastik on äärmiselt rikkalik ja eksootiline. India omapärane ja kaunis rahvuslik kultuur ei jäta külmaks kedagi. Erinevad tantsud ja kostüümid on tihedalt läbi põimunud religioosse sümbolismiga ning ajalooliste sündmustega. India tantsijate ja lauljate graatsilisus ja väljendusoskus on ilmselt üldteada - kohati on tunne, et terve ümbritsev elu on nagu üks India film. India loodus on väga vaheldusrikas. Põhja Indias vahelduvad madalad džunglialad poolkõrbetega, madalad tasandikud Himaalaja eelmäestikega, stepid soodega - ka loodus näib olevat sama segunenud kui erinevad kultuuridki. Indiast saab kätte ka safar ikogemuse. Paabulinnud ja ahvid on nii maal kui ka linnas igapäevased kaaslased. Safariretkedel on aga võimalik imetleda kuninghirvi, antiloope ning hea õnne korral isegi tiigrit või leopardi. Indiast saab kätte ka safar ikogemuse. Paabulinnud ja ahvid on nii maal kui ka linnas igapäevased kaaslased. Safariretkedel on aga võimalik imetleda kuninghirvi, antiloope ning hea õnne korral isegi tiigrit või leopardi.